КОМИ РЕСПУБЛИКАЛÖН ОЛАНПАС

**«Коми Республика мутасын йöзöс уджöн могмöдан юкöнын некымын юалöм йылысь» Коми Республикаса Оланпаслöн 3 статьяö вежсьöм пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья**. Пыртны «Коми Республика мутасын йöзöс уджöн могмöдан юкöнын некымын юалöм йылысь» Коми Республикаса Оланпаслöн 3 статьяö (Коми Республикаса государственнöй власьт органъяслöн индöд-тшöктöмъяс, 2007, 1 №, 4661 ст.; 8 №, 4934 ст.) татшöм вежсьöм:

статьяö содтыны татшöм абзац:

«Коми Республикаса Юралысьлöн эм право «Россия Федерацияса олысьясöс уджöн могмöдöм йылысь» Россия Федерацияса Оланпаслöн 71 статьяса 7 пунктлöн 3 подпунктын индöм регламентъяс вынсьöдтöдз вынсьöдны государственнöй услуга сетан регламентъяс индöм уджмогъяс серти, кутшöмъяс оз сулавны паныд Россия Федерацияса нормативнöй правовöй актъяслы, сы лыдын сэнi оз вермыны лоны сiйö актъясöн абу артыштöм гражданалысь право да вöля, организациялысь право да оланпас серти интересъяс збыльмöдöм юкöнын содтöд корöмъяс да дзескöдöмъяс, да кутшöмъяс лöсьöдсьöны олöмö пöртысь федеральнöй власьт органъясöн государственнöй услугаяс сетан регламентъяс дорö корöмъяс тöд вылö босьтöмöн.».

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

74-РЗ №

Вуджöдiс Кузнецова Н.А., 1 215 пас